କ୍ଷୁଦ୍ରଗ୍ରହ ମାଡ଼ରେ ଡାଇନୋସର ବିଲୁପ୍ତ
ଓ୍ବାଶିଂଟନ୍

୬୬ ନିୟୁତ ବର୍ଷ ପୂର୍ବେ, ୧୦ କିଲୋମିଟରର ଏକ କ୍ଷୁଦ୍ରଗ୍ରହ ପୃଥିବୀ ସହ ପିଟି ହୋଇଥିଲା, ଯାହାଫଳରେ ଭୂକମ୍ପ ହେବା ସହ ମାସେ କାଳ ପୃଥିବୀ ଥରିଉଠିଥିଲା। ଚିକ୍ସୁଲବ୍ ଗର୍ତ୍ତ (ପୃଥିବୀରେ କ୍ଷୁଦ୍ର ଗ୍ରହ ମାଡ଼ ହେବା ଫଳରେ ମେକ୍ସିକୋର ୟୁକଟନ ପେନିନ୍ସୁଲାରେ ସୃଷ୍ଟ ଗର୍ତ୍ତ)ର ଅଧ୍ୟୟନରୁ ମିଳିଥିବା ପ୍ରମାଣ ଅନୁସାରେ ପୃଥିବୀ ପୃଷ୍ଠରେ ଏକ ବଡ଼ ଧରଣର ଭୂକମ୍ପ ହୋଇଥିଲା, ଯାହାର ତୀବ୍ରତା ଥିଲା ୧୦୨୩ ଜୋଲ୍ସ। ଏହାର ପ୍ରଭାବ ୨୦୦୪ ସୁମାତ୍ରା ଭୂକମ୍ପରେ ଅନୁଭୂତ ୯.୧ ମ୍ୟାଗ୍ନିଚ୍ୟୁଡ୍ର ୫୦ ହଜାର ଗୁଣା ଅଧିକ।  
ଅକ୍ଟୋବର ୯ରେ ହେବାକୁ ଥିବା ଜେନେରାଲ ସର୍ଭିସ୍ ଆଡ୍ମିନିଷ୍ଟ୍ରେଶନ୍ କନେକ୍ସନ୍ (ଜିଏସ୍ଏ) ବୈଠକରେ ହରମାନ୍ନ ବେରମୁଡେଜ ଏହି ମେଗା- ଆର୍ଥକ୍ୱେକ୍ ବାବଦରେ ପ୍ରମାଣ ଉପସ୍ଥାପନା କରିବେ। ୨୦୧୪ରେ କଲମ୍ବୋର ଗୋରଗୋନିଲା ଦ୍ୱୀପରେ ଏ ନେଇ ଅଧ୍ୟୟନ କରୁଥିବାବେଳେ ଏକ କ୍ଷୁଦ୍ର ଗୋଲାକାର ସ୍ଥାନରେ ଛୋଟ କାଚ ଜମାଥିବା ବରମୁଡେଜ ଦେଖିବାକୁ ପାଇଥିଲେ। ଏହି କ୍ଷୁଦ୍ର କାଚକୁ ଟେକ୍ଟାଇଟ୍ସ ଏବଂ ମାଇକ୍ରୋ ଟେକ୍ଟାଇକ୍ସ ବୋଲି କୁହାଯାଇଥାଏ। କ୍ଷୁଦ୍ରଗ୍ରହ ପ୍ରଭାବରେ ବାୟୁ ମଣ୍ଡରେ ଏହା ଦେଖାଯାଏ। ଏ ପ୍ରକାର ସ୍ଥିତିରେ ମହାସଗରର ମାଟି, ବାଲି କାଦୁଅରେ ଜଳଚର ପ୍ରାଣୀମାନେ ଆଶ୍ରୟ ନେଇଥିବା କୁହାଯାଏ । କ୍ଷୁଦ୍ରଗ୍ରହ ପିଟି ହେବା ଫଳରେ ପୃଥିବୀ ପୃଷ୍ଠ ଗୋଟିଏ ସପ୍ତାହରୁ ୧ ମାସ କାଳ ଥରିବାକୁ ଲାଗିଥିଲା। ଡାଇନାରର ମୃତ୍ୟୁ ହୋଇଥିବା କୁହାଯାଇଛି।